《御街行 春分前一日大雪》
明代·许锐

试开凤历从头看。又是春将半。东风摇飏暮云黄，袅袅晴丝吹东。

艳阳天气，装寒作冷，满地银花乱。

飘来玉屑过閒幔。疑是梅花瓣。无香有色最分明，还比花容璀璨。

年年岁岁，几番风雪，催得流光换。

作者简介：山东登州卫人。成化十七年进士。为监察御史。孝宗初，中官梁方等专权，锐奏劾罢之。屡陈言政事，出为山西佥事，卒官。